ตอนนี้ช่วงเช้าหลังอาหารทานวิตามินซี1,000mg. + วิตามินบีรวม กลางคืนก่อนนอนทาน คอลลาเจน+กลูต้าไธโอน ถ้าทานยาคุมกำเนิดก่อนนอนด้วย ยาคุมจะมีประสิทธิภาพลดลงเนื่องจากอาหารเสริมมั้ยคะ?
สวัสดีค่ะ หากอาหารเสริมที่ทานคือคอลลาเจน และกลูตาไธโอน ซึ่งเป็นโปรตีนชนิดหนึ่ง และมีวิตามินซีและวิตามินบีรวม ก็จะไม่ได้มีผลต่อการดูดซึมของยาคุมกำเนิดและการออกฤทธิ์ของยาคุมกำเนิดค่ะ ดังนั้น การทานร่วมกัน ก็จะไม่ได้มีผลต่อประสิทธิภาพของยาคุมอย่างไรก็ตาม หากอาหารเสริมที่ทาน มีองค์ประกอบอื่นๆ อีก ที่อาจไปขัดขวางการดูดซึมของยาต่างๆ หรือทำให้เกิดการระบายท้อง มีการเคลื่อนไหวของกระเพาะอาหารและลำไส้มากกว่าปกติ ก็อาจส่งผลต่อประสิทธิภาพของยาคุมได้ค่ะการทานอาหารเสริมและวิตามินต่างๆ นั้น ควรทานในปริมาณที่เหมาะสม ไม่ทานต่อเนื่องนานเกินไป เพราะจะทำให้ตับและไตต้องทำงานหนัก อาจส่งผลเสียได้ค่ะ